
РЕПУБЛИКА  БЪЛГАРИЯ
МИНИСТЕРСКИ  СЪВЕТ
Проект

П О С Т А Н О В Л Е Н И Е № ……

от…………………2025 г.

За изменение и допълнение на Устройствения правилник на Държавната агенция за бежанците при Министерския съвет, приет с Постановление № 59 на Министерския съвет от 2008 г. (обн., ДВ, бр. 34 от 2008 г.; изм. и доп., бр. 48 и 58 от 2008 г., бр. 42 от 2009 г., бр. 31 от 2010 г., бр. 55 от 2012 г., бр. 90 и 110 от 2013 г., бр. 36 и 78 от 2014 г., бр. 25 и 75 от 2015 г., бр. 70 от 2016 г., бр. 41 от 2018 г., бр. 36 от 2019 г., бр. 17 от 2022 г. и бр. 96 от 2024 г)

МИНИСТЕРСКИЯТ СЪВЕТ

П О С Т А Н О В И:

§ 1. В чл. 5, ал. 2 се създава т. 21:
„21. представлява Република България във Форума за солидарност на високо равнище.“

§ 2. В чл. 8, ал. 1 думите „обща администрация, организирана в две дирекции“ се заменят с „обща администрация, организирана в три дирекции“.

§ 3. В чл. 15 ал. 2 се изменя така:
 „(2) Общата администрация е организирана в три дирекции: „Административно-правно обслужване и човешки ресурси“, „Бюджет, финанси и управление на собствеността“ и „Обществени поръчки и договори.“

§ 4. В чл. 16 се създават т. 12 и 13:
„12. осъществява и поддържа функционирането на учрежденски архив, като приема, регистрира и съхранява приетите документи; създава справочен апарат към документите; предоставя документи, извършва експертиза по ценността на документите и предава такива за съхранение в Централния държавен архив по установения законов ред“.
„13. осъществява дейности, свързани с постигане на високо ниво на мрежова и информационна сигурност“.

§ 5. В чл. 17а, ал. 1 се правят следните изменения:
1. Основният текст се изменя така:
„Чл. 17а. (1) Дирекция „Бюджет, финанси и управление на собствеността“.
2. Точки 1, 2 и 3 се отменят.
§ 6. Създава се  чл. 17б:
„Чл. 17б. Дирекция „Обществени поръчки и договори“:
1. прогнозира и планира провеждането на обществени поръчки, вкл. и такива за директно възлагане с ниска прогнозна стойност чрез обобщаване на заявените потребности от директорите на структурните звена;
2. организира съставянето, сключването и прекратяването на договори, свързани с дейността на агенцията;
3. осъществява пазарно проучване на стоки, услуги, фирми, организации и ценови равнища;
4. осъществява пазарни консултации;
5. планира, организира и координира всички действия във връзка с подготовката и провеждането на процедури за възлагане на обществени поръчки; организира подготовката и изпращането на информация за Регистъра на обществените поръчки (РОП); публикуването документи в РОП, Официален вестник на Европейския съюз (в приложимите случаи) и в профила на купувача;
6. отговаря за подаване на заявки до Централните органи за покупки и сключването на договори въз основа на рамкови споразумения на ЦОП и ЦОПСИКТ;
7. отговаря за изготвяне на досиета на обществени поръчки с цел осигуряване на документална проследимост (одитна пътека) по отношение на всички действия и решения и поддържа  архив на обществените поръчки; след изтичане на срока за съхранение, предава архивираните поръчки в общия архив на агенцията;
8. води регистри на договорите.“

§ 7. В чл. 18, ал. 2 думите „Международна дейност“ се заменят с „Международна дейност и проекти“.

§ 8.  В член 21, ал. 1 се създава т. 17:
„17. изготвя проектни предложения и осъществява координация и контрол на проекти, финансирани със средства от национален бюджет, европейски структурни и инвестиционни фондове или от международни финансови институции.“
 § 9. Създава се чл. 28а:
           „Чл. 28а (1) При изпълнение на служебните си задължения служителите от териториалните поделения, определени със заповед от председателя, носят униформено облекло.
(2) Със заповедта по ал. 1 се определят видът на униформеното облекло, както и редът за носенето му.“

§ 10. В Приложението към чл. 8, ал. 4 се правят следните изменения :
1. На ред „Обща администрация“ числото „43“ се заменя с „46“.
2. На ред „дирекция „Административно-правно обслужване и човешки ресурси“ числото „17“ се заменя с „20“.
3. На ред „дирекция „Финансово счетоводни дейности, управление на собствеността и обществени поръчки“ :
а) думите „Финансово счетоводни дейности, управление на собствеността и обществени поръчки“ се заменят с  „Бюджет, финанси и управление на собствеността“ ;
б) числото „26“ се заменя с „18“. 
4. Създава се ред „дирекция „Обществени поръчки и договори“         8“.
5. На ред „Териториални поделения“ числото „288“ се заменя с „285“;
6. На ред „Регистрационно-приемателен център – София“ числото „126“ се заменя със „125“.
7. На ред „Регистрационно-приемателен център – Харманли“ числото „103“ се заменя със „101“.
                                        
§ 11. Постановлението влиза в сила от деня на обнародването му в „Държавен вестник“.

